ai4bharat/Pralekha huggingface dataset:
সংস্কৃতিমন্ত্রক
ভারতের সংস্কৃতির বিভিন্ন দিক প্রোজেকশনের মাধ্যমে তুলে ধরার প্রদর্শনী – মাতৃভূমি এখন থেকে ঐতিহাসিক লালকেল্লায় সারা বছর প্রদর্শিত হবে
নয়াদিল্লি, ৩০ মার্চ, ২০২২
‘ভারত ভাগ্য বিধাতা’ – ১০ দিনের বিশেষ এই উৎসবের আজ ষষ্ঠ দিন। লালকেল্লায় অনুষ্ঠিত এই উৎসবে ‘মাতৃভূমি’ প্রদর্শনীটি সকলকে আকৃষ্ট করেছে। এখন থেকে ঐতিহাসিক লালকেল্লায় সারা বছর ধরে এই প্রদর্শনীটি চালু থাকবে।
‘মাতৃভূমি’ প্রদর্শনীতে আলো, ধ্বনি ও সঙ্গীতের প্রয়োগে দেশের সমৃদ্ধশালী ও বৈচিত্র্যময় সংস্কৃতি তুলে ধরা হচ্ছে। এর মধ্য দিয়ে ভারতের ইতিহাসের নানা তথ্য নাগরিকদের কাছে পৌঁছে দেওয়া হচ্ছে। এই প্রদর্শনী দেখে নাগরিকরা দেশপ্রেমে উদ্বুদ্ধ হয়ে উঠবেন।
‘আজাদি কা অমৃত মহোৎসব’ পালনের অঙ্গ হিসেবে ভারতের মহান সংস্কৃতি ‘ভারত ভাগ্য বিধাতা’র মধ্য দিয়ে তুলে ধরা হচ্ছে। সংস্কৃতি ও পর্যটন মন্ত্রক, মনুমেন্ট মিত্র ডালমিয়া ভারত লিমিটেডের সঙ্গে যৌথভাবে লালকেল্লায় এই প্রদর্শনীর আয়োজন করেছে। ‘ভারত ভাগ্য বিধাতা’ উৎসবের উদ্বোধন করেন কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জুবিন ইরানি। অনুষ্ঠানে বহু বিশিষ্ট ব্যক্তি উপস্থিত ছিলেন। ৩০ মিনিটের প্রদর্শনীটি তেসরা এপ্রিল পর্যন্ত বিনামূল্যে সকলে দেখতে পাবেন। আজ, আগামীকাল এবং তেসরা এপ্রিল এর প্রদর্শনের সময় সন্ধ্যা ৭-৩০ মিনিট থেকে রাত ৮টা পর্যন্ত। এপ্রিল মাসের প্রথম দু’দিন দর্শকরা রাত ৮-৩০ মিনিট থেকে ৯টা পর্যন্ত এই প্রদর্শনী দেখতে পাবেন। উৎসবে জাঁকজমকপূর্ণ বিভিন্ন অনুষ্ঠানের আয়োজন করা হয়েছে। আগে প্রদর্শনী তেসরা এপ্রিল শেষ হওয়ার কথা থাকলেও বর্তমানে এটি সারা বছর ধরে দেখানোর সিদ্ধান্ত নেওয়া হয়েছে।
CG/CB/DM/
(Visitor Counter : 88
কেন্দ্রীয়মন্ত্রিসভা
ভারত ও রোয়ান্ডার মধ্যে বণিজ্যমূলক সহযোগিতার কাঠামো অনুমোদন করল কেন্দ্রীয় মন্ত্রিসভা
নয়াদিল্লি, ২৯ আগস্ট, ২০১৮
ভারত ও রোয়ান্ডার মধ্যে বাণিজ্যমূলক সহযোগিতার কাঠামো গড়ে তোলার বিষয়টিতে অনুমোদন দিল কেন্দ্রীয় মন্ত্রিসভা। এ বছর ২৩শে জুলাই বাণিজ্য সংক্রান্ত সহযোগিতামূলক কাঠামোটি স্বাক্ষরিত হয়।
এই কাঠামো দু’দেশের মধ্যে বাণিজ্য ও অর্থনৈতিক সম্পর্ক আরও সুসংহত করবে।
CG/SSS/DM/…
(Visitor Counter : 60
তথ্যওসম্প্রচারমন্ত্রক
সিনেমা হল এবার ১০০ শতাংশ পরিপূর্ণভাবে চালু হবে, শ্রী প্রকাশ জাভড়েকর এ বিষয়ে এসওপি প্রকাশ করলেন
নতুন দিল্লি, ৩১ জানুয়ারি, ২০২১
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভেদকার আজ কোভিড বিধি সংক্রান্ত স্ট্যান্ডার্ড অপারেটিং পদ্ধতি প্রকাশ করে জানিয়েছেন যে, সারা দেশে সিনেমা এবং থিয়েটার হল গুলি পরিপূর্ণভাবে চালু হবে। হল গুলিতে পূর্ণ মাত্রায় অর্থাৎ একশ শতাংশ দর্শক নেওয়া যাবে বলে তিনি ঘোষণা করেছেন। তবে সিনেমা এবং থিয়েটার হল সম্পূর্ণ চালু হলেও দর্শকদের কোভিড বিধি এবং স্যানিটাইজার ব্যবহার করতে হবে। এছাড়াও হলগুলির ভিতরে থাকা স্টল থেকে প্রয়োজনে দর্শকদের খাবার সংগ্রহ করতে হবে। এই স্ট্যান্ডার্ড অপারেটিং পদ্ধতি যেটি গত ২৭ জানুয়ারি, ২০২১ স্বরাষ্ট্রমন্ত্রক থেকে জারি করা হয়েছিল, সেই নির্দেশ অনুযায়ী সিনেমা হল থিয়েটার হল সম্পূর্ণভাবে চালুর অনুমতি দেওয়া হয়। সর্বশেষ নির্দেশ অনুযায়ী সিনেমা এবং থিয়েটার হল গুলিতে ১০০ শতাংশ আসনেই দর্শক বসানো যাবে বলে উল্লেখ করা হয়েছে।
আইনওবিচারমন্ত্রক
ভারত ও ভিয়েতনামের মধ্যে আইন ও বিচার ক্ষেত্রে সহযোগিতা বৃদ্ধির জন্য ভিয়েতনামের রাষ্ট্রদূত নগুয়েন থান হাই-এর নেতৃত্বে এক প্রতিনিধিদল বিচার বিভাগীয় দফতরের অতিরিক্ত সচিব ডঃ রাজীব মানির সঙ্গে সাক্ষাৎ করেছেন
নতুন দিল্লি, ৮ ই জুন ২০২৩
ভারতে নিযুক্ত ভিয়েতনামের রাষ্ট্রদূত শ্রী নগুয়েন থান হাই-এর নেতৃত্বে ভিয়েতনামের একটি প্রতিনিধিদল শাস্ত্রীভবনে আইন ও বিচার মন্ত্রকের বিচার বিভাগীয় দফতরের অতিরিক্ত সচিব ডঃ রাজীব মানি সহ অন্যান্য আধিকারিকদের সঙ্গে সাক্ষাৎ করেন। এমাসের শেষের দিকে ভিয়েতনামের বিচারমন্ত্রী শ্রী নগুয়েন থান লং ভারত সফর করবেন। তাঁর সফরের প্রাক্কালে এটি ছিল একটি প্রস্তুতিমূলক বৈঠক।
CG/CB/SG
(Visitor Counter : 37
প্রধানমন্ত্রীরদপ্তর
প্রধানমন্ত্রী বিলাসপুরের এইমস পরিদর্শন করেছেন
নয়াদিল্লি, ৫ অক্টোবর ২০২২
প্রধানমন্ত্রী শ্রী নরেন্দ্র মোদী আজ বিলাসপুরে এইমস পরিদর্শন করেছেন।
প্রধানমন্ত্রী হাসপাতাল ভবনের ‘সি’ ব্লকে এসে পৌঁছন। তারপর তিনি এইমস-এর বিলাসপুর ক্যাম্পাসের থ্রি-ডি মডেলটির প্রদর্শন প্রত্যক্ষ করেন এবং তার উদ্বোধনী অনুষ্ঠানে যান। প্রধানমন্ত্রী হাসপাতালের সিটি স্ক্যান সেন্টার এবং এমার্জেন্সি ও ট্রমা বিভাগের মধ্য দিয়ে যান।
দেশজুড়ে স্বাস্থ্যক্ষেত্রকে শক্তিশালী করার জন্য প্রধানমন্ত্রীর দূরদৃষ্টি এবং দায়বদ্ধতা আরও একবার দেখা গেল জাতির উদ্দেশে বিলাসপুর এইমস উৎসর্গ করার মাধ্যমে। এই হাসপাতালের শিলান্যাসও করেছিলেন প্রধানমন্ত্রী ২০১৭-র অক্টোবরে এবং এটি স্থাপিত হচ্ছে ‘প্রধানমন্ত্রী স্বাস্থ্য সুরক্ষা যোজনা’র অধীন।
বিলাসপুরের এইমস তৈরি করতে খরচ ১,৪৭০ কোটি টাকারও বেশি। এই অত্যাধুনিক হাসপাতালে আছে ১৮টি স্পেশালিটি ও ১৭টি সুপার স্পেশালিটি বিভাগ, ১৮টি মডিউলার অপারেশন থিয়েটার এবং ৬৪টি আইসিইউ শয্যা সহ ৭৫০টি শয্যা। ২৪৭ একরের বেশি এলাকা জুড়ে থাকা এই হাসপাতালে আছে ২৪ ঘন্টার এমার্জেন্সি এবং ডায়ালিসিসের সুবিধা, আল্ট্রা-সোনোগ্রাফি, সিটি স্ক্যান, এমআরআই ইত্যাদির মতো আধুনিক ডায়াগনস্টিক যন্ত্র, অমৃত ফার্মাসি ও জন ঔষধি কেন্দ্র এবং ৩০ শয্যার আয়ুষ ব্লকও। এই হাসপাতালে ডিজিটাল হেলথ সেন্টারও আছে হিমাচল প্রদেশের আদিবাসী এবং দুরধিগম্য এলাকায় স্বাস্থ্য পরিষেবা প্রদানের জন্য। কাজা, সালুনি এবং কেলং-এর মতো দুর্গম আদিবাসী এবং হিমালয় সন্নিহিত অঞ্চলের স্বাস্থ্য শিবিরের মাধ্যমে বিশেষ স্বাস্থ্য পরিষেবা দেওয়ারও সুবিধা রয়েছে এই হাসপাতালে। প্রতি বছর এই হাসপাতালে এমবিবিএস পাঠক্রমে ১০০ জন এবং নার্সিং পাঠক্রমে ৬০ জন ছাত্রছাত্রীকে ভর্তি করা হয়।
প্রধানমন্ত্রীর সঙ্গে ছিলেন হিমাচল প্রদেশের মুখ্যমন্ত্রী শ্রী জয়রাম ঠাকুর, রাজ্যের রাজ্যপাল শ্রী রাজেন্দ্র বিশ্বনাথ আর্লেকর, কেন্দ্রীয় মন্ত্রী শ্রী অনুরাগ সিং ঠাকুর এবং সাংসদ ও বিজেপি জাতীয় সভাপতি শ্রী জগৎ প্রকাশ নাড্ডা।
PG/AP/DM/
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৪ কোটি ৬৫ লক্ষেরও বেশি অব্যবহৃত টিকার ডোজ রয়েছে
নয়াদিল্লী, ০৭ জুন, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ৬৫ লক্ষ ১৩ হাজার ১৮০টি টিকার ডোজ হাতে রয়েছে।
CG/CB/NS
(Visitor Counter : 69
প্রধানমন্ত্রীরদপ্তর
বিশিষ্ট সাহিত্যিক শ্রী বুদ্ধদেব গুহের প্রয়াণে প্রধানমন্ত্রীর শোক প্রকাশ
নতুন দিল্লি, ৩০ আগস্ট, ২০২১
বিশিষ্ট সাহিত্যিক শ্রী বুদ্ধদেব গুহের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, "শ্রী বুদ্ধদেব গুহের সাহিত্যকর্মে বহুমুখী প্রতিভার প্রতিফলন ঘটেছে। তাঁর লেখনীতে পরিবেশের প্রতি সংবেদশীলতা বারবার প্রকট হয়ে উঠেছে। প্রজন্মের পর প্রজন্ম বিশেষ করে, তরুণরা তাঁর সাহিত্যকর্মের স্বাদ উপভোগ করেছেন। তাঁর প্রয়াণ সাহিত্য জগতে বড় ক্ষতি। তাঁর পরিবার এবং অনুগামীদের প্রতি সমবেদনা। ওম শান্তি"।
CG/BD/AS/
(
গ্রামোন্নয়নমন্ত্রক
কেন্দ্রীয় গ্রামোন্নয়ন ও পঞ্চায়েতীরাজ মন্ত্রী শ্রী নরেন্দ্র সিং তোমর, গরীব কল্যাণ রোজগার অভিযান ওয়েব পোর্টালের সূচনা করেছেন
নতুন দিল্লি, ২৬শে জুন, ২০২০
কেন্দ্রীয় গ্রামোন্নয়ন, পঞ্চায়েতীরাজ, কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ নতুন দিল্লি থেকে ভিডিও কনফারেন্সিং౼এর মাধ্যমে গরীব কল্যাণ রোজগার অভিযান ওয়েব পোর্টালের সূচনা করেন। প্রধানমন্ত্রী শ্রী নরেন্দ্র মোদী, আগামী ৪ মাসে ফিরে আসা পরিযায়ী শ্রমিকরা তাঁদের এলাকাতেই যাতে কর্মসংস্থানের সুযোগ পান সেই উদ্দেশ্যে কেন্দ্রের গরীব কল্যাণ রোজগার অভিযান প্রকল্পটির গত ২০ জুন উদ্বোধন করেন। প্রচুর কর্মসংস্থান সৃষ্টি এবং গ্রামীণ এলাকার পরিকাঠামো গড়ে তোলাই এই প্রকল্পের মুখ্য উদ্দেশ্য। কোভিড – ১৯ মহামারীর কারণেই উদ্ভূত পরিস্থিতিতে এই সব শ্রমিকরা নিজ নিজ এলাকায় ফিরে আসতে বাধ্য হন। এই অনুষ্ঠানে গ্রামোন্নয়ন দপ্তরের প্রতিমন্ত্রী সাধ্বী নিরঞ্জন জ্যোতি, গ্রামোন্নয়ন দপ্তরের সচিব শ্রী নগেন্দ্র নাথ সিনহা সহ এই প্রকল্পের সঙ্গে যুক্ত ১১৬জন নোডাল অফিসার সহ কেন্দ্র ও রাজ্যের পদস্থ আধিকারিকরা উপস্থিত ছিলেন।
এই পোর্টালের সূচনা করে শ্রী তোমর সন্তোষ প্রকাশ করেছেন। তিনি বলেন, এখান থেকে জেলা ভিত্তিক বিভিন্ন প্রকল্পের বিষয়ে তথ্য পাওয়া যাবে, যার মাধ্যমে এই প্রকল্পের আওতায় কোন কোন কাজ শেষ হয়েছে, সে বিষয়ে ধারণা পাওয়া যাবে। যে সব জেলায় ২৫,০০০ এর বেশি পরিযায়ী শ্রমিক ফিরে এসেছেন, এরকম ৬টি রাজ্যের ১১৬টি জেলায় ৫০,০০০ কোটি টাকার এই প্রকল্পটি চালু করা হয়েছে। কোভিড – ১৯ মহামারির ফলে সৃষ্ট পরিস্থিতি মোকাবিলা করতে কেন্দ্র, রাজ্যগুলির সঙ্গে একযোগে কাজ করবে। প্রধানমন্ত্রী শ্রী নরেন্দ্র মোদীর দূরদর্শীতার জন্য লকডাউনের সময়ও কৃষি, ক্ষুদ্রশিল্প এবং সরকারের বিভিন্ন উন্নয়নমুখী ও কল্যাণ প্রকল্পগুলি চলেছে।
শ্রী তোমর বলেন, এমজিএনআরইজিএ-য় বর্তমান অর্থবছরে ১,০১,৫০০ কোটি টাকা বরাদ্দ করা হয়েছে। অদক্ষ শ্রমিকদের কর্মসংস্থান সৃষ্টির জন্য এটি সবথেকে বড় উদ্যোগ। লকডাউনের ফলে লক্ষ লক্ষ দক্ষ শ্রমিক, তাঁদের নিজ নিজ এলাকায় ফিরে এসেছেন, এদের কর্মসংস্থানের সুযোগ করে দিতেই প্রধানমন্ত্রীর উদ্যোগে এই প্রকল্পটি চালু হয়েছে। কেন্দ্রের ১২টি মন্ত্রক, আগামী ১২৫ দিনে নির্ধারিত জেলাগুলিতে ২৫ রকমের কাজ করবে। এর ফলে বিভিন্ন প্রকল্পে গতি আসবে।
দপ্তরের সচিব শ্রী নগেন্দ্র নাথ সিনহা, বিভিন্ন মন্ত্রকের দায়িত্বের বিষয়ে বিস্তারিতভাবে জানিয়েছেন। রেল, সড়ক পরিবহণ ও মহাসড়ক, খনি, নতুন ও পুর্ননবীকরণযোগ্য জ্বালানী, পানীয় জল ও পয়ঃনিষ্কাষণ, পরিবেশ ও বন, পেট্রোলিয়াম ও প্রাকৃতিক গ্যাস, টেলিকম, কৃষি, পঞ্চায়েতীরাজ দপ্তর সহ সীমান্ত সড়ক সংস্থার আধিকারিকরা এই অনুষ্ঠানে উপস্থিত ছিলেন।
(CG/CB/SFS
প্রধানমন্ত্রীরদপ্তর
বন্দে ভারতে ভ্রমণে গর্ব করায় একজন যাত্রীর আবেগের প্রশংসা প্রধানমন্ত্রীর
নয়াদিল্লি, ১৬ ফেব্রুয়ারি, ২০২৩
বন্দে ভারতে ভ্রমণে গর্ব করায় একজন যাত্রীর আবেগের প্রশংসা করেছেন প্রধানমন্ত্রী শ্রী নরেন্দ্র মোদী।
এক যাত্রীর ট্যুইটের উত্তরে প্রধানমন্ত্রী ট্যুইট করে বলেছেন :
“হ্যাঁ সত্যিই এক বিস্তৃত পথ। আরও বিস্তৃত পথ রয়েছে সামনে। বন্দে ভারতে ভ্রমণে গর্ব করা নিয়ে আমি আপনার আবেগের প্রশংসা করছি।”
PG/AB/DM/
(
প্রতিরক্ষামন্ত্রক
২১ দিন লকডাউনের প্রথম দিনে ইরান থেকে ২৭৭ জনকে উদ্ধার করে সেনাবাহিনীর বিশেষ চিকিৎসা কেন্দ্রে আনা হয়েছে
নয়াদিল্লি, ২৫ মার্চ, ২০২০
২১ দিন লকডাউনের প্রথম দিনে ইরান থেকে উদ্ধার করে আনা ২৭৭ জনকে যোধপুরে সেনাবাহিনীর বিশেষ চিকিৎসাকেন্দ্রে নিয়ে যাওয়া হয়েছে ।এরমধ্যে ১৪৯ জন মহিলা,৬ টি শিশুসহ ২৭৩ জন পুণ্যার্থী রয়েছেন ।তাদেরকে আজ ভারতীয় বায়ুসেনার বিশেষ বিমানে ইরান থেকে দিল্লি এবং সেখান থেকে যোধপুর এ নিয়ে যাওয়া হয়। যোধপুর বিমানবন্দরেই তাদের স্ক্রিনিং করা হয় । এরপর শুধুমাত্র আইসোলেশনের জন্যই নয় , মানসিক এবং শারীরিক ভাবে তাদের সুস্থ করে তুলতে, চিকিৎসার পাশাপাশি খেলাধূলা সহ বিভিন্ন ব্যবস্থার আয়োজন করা হয়েছে।
এ দিকে সেনাবাহিনীর সদর দফতরে পরিস্থিতি পর্যালোচনা করে শুধুমাত্র যারা জরুরী পরিষেবার সঙ্গে যুক্ত তাদেরকে কাজে যোগ দিতে বলা হয়েছে। চিকিৎসক ,ডিউটি অফিসার ,গাড়িচালক ও অন্যান্য সহকারি কর্মীরাও প্রতিনিয়ত কাজ করে চলেছেন। সারা বিশ্বজুড়ে লকডাউন চলায় সেনাবাহিনীর প্রশিক্ষণ কর্মসূচি , মহড়া, আন্তর্জাতিক সহযোগিতা সহ বিভিন্ন ক্ষেত্রে প্রভাব পড়েছে ।বর্তমানে ইরান, মালয়েশিয়া এবং ইতালি থেকে উদ্ধার করা ব্যক্তিদের চিকিৎসার জন্য মানসের ,জয়সালমীর ও যোধপুরে বিশেষ ব্যবস্থা করেছে ভারতীয় সেনাবাহিনী । উহান ও জাপান থেকে উদ্ধার হওয়া ব্যক্তিদের নির্দিষ্ট নিয়ম মেনে চিকিৎসার পর ইতিমধ্যে ছেড়ে দেওয়া হয়েছে।এর পাশাপাশি ভারতীয় সেনাবাহিনী ঝাঁসি, গয়াতে অতিরিক্ত চিকিৎসাকর্মী প্রস্তুত রেখেছে।
CG/SS
(Visitor Counter : 76
প্রধানমন্ত্রীরদপ্তর
উত্তরপ্রদেশে ৮১টি প্রকল্পের শিলান্যাস অনুষ্ঠানে যোগ দিলেন প্রধানমন্ত্রী
নয়াদিল্লি, ২৯ জুলাই, ২০১৮
প্রধানমন্ত্রী শ্রী নরেন্দ্র মোদী রবিবার  লক্ষ্ণৌ সফরকালে উত্তরপ্রদেশে ৬০ হাজার কোটি টাকার ৮১টি প্রকল্পের শিলান্যাস অনুষ্ঠানে যোগ দেন।
এ বছর ফেব্রুয়ারি মাসে উত্তরপ্রদেশ বিনিয়োগ বৈঠকের কয়েক মাসের মধ্যেই এই প্রকল্পগুলিকে বাস্তবায়িত করার উদ্যোগ নেওয়া হয়েছে। রাজ্যে বিনিয়োগ আকর্ষণ এবং শিল্পায়নের প্রসারে ঐ বৈঠকের আয়োজন করা হয়।
অনুষ্ঠানে প্রধানমন্ত্রী দেশের কয়েকটি প্রান্তে প্রবল বর্ষণের উল্লেখ করে বলেন, পরিস্থিতির ওপর নজর রাখার পাশাপাশি ক্ষতিগ্রস্ত জনসাধারণের কাছে সহায়তা পৌঁছে দেওয়ার জন্য কেন্দ্র রাজ্যগুলির সঙ্গে একযোগে কাজ করে চলেছে।
শ্রী মোদী বলেন, একটি দরদী সরকার হিসাবে কেন্দ্রীয় সরকারের উদ্দেশ্যই হল সাধারণ মানুষের জীবনের দুঃখ-দুর্দশাকে লাঘব করে তাঁদের জীবনযাত্রাকে আরও সহজ করে তোলা। রবিবারের এই সমাবেশকে উত্তরপ্রদেশের রূপান্তর প্রচেষ্টারই একটি অঙ্গ বলে তিনি বর্ণনা করেন। প্রধানমন্ত্রী বলেন, প্রস্তাব পেশ থেকে শুরু করে শিলান্যাস অনুষ্ঠান – এই কাজগুলি মাত্র পাঁচ মাসের মধ্যেই যে গতিতে এগিয়ে গেছে, তা এক কথায় অভূতপূর্ব। এই সাফল্যের জন্য রাজ্য সরকারকে অভিনন্দন জানান তিনি। প্রধানমন্ত্রী বলেন, এই প্রকল্পগুলি রাজ্যের মাত্র কয়েকটি অংশের মধ্যেই সীমাবদ্ধ থাকবে না, বরং এক সুষম উন্নয়নের কাজে তা বিশেষভাবে সাহায্য করবে।
উত্তরপ্রদেশ সরকারের নতুন কর্মসংস্কৃতির সপ্রশংস উল্লেখ করেন প্রধানমন্ত্রী। তিনি বলেন, রাজ্যের পরিবর্তিত বিনিয়োগ পরিস্থিতি কর্মসংস্থান, ব্যবসা-বাণিজ্য, পর্যাপ্ত বিদ্যুৎ সরবরাহ, ভালো রাস্তাঘাট নির্মাণ এবং সর্বোপরি এক উজ্জ্বল ভবিষ্যৎ গড়ে তোলার পথ প্রশস্ত করে তুলেছে। কারণ এই সমস্ত প্রকল্প থেকে একদিকে যেমন বহু নতুন নতুন কর্মসংস্থানের সুযোগ সৃষ্টি হবে, অন্যদিকে তেমনই সমাজের বিভিন্ন স্তরের মানুষ প্রকল্পগুলি থেকে নানাভাবে উপকৃতও হবেন। ‘ডিজিটাল ইন্ডিয়া’ এবং ‘মেক ইন ইন্ডিয়া’র মতো প্রধান প্রধান কর্মসূচিগুলি এই সমস্ত প্রকল্প রূপায়ণের ফলে বিশেষভাবে উৎসাহিত হবে বলে মনে করেন তিনি।
শ্রী মোদী বলেন, দেশের পল্লী অঞ্চলে যে ৩ লক্ষ সাধারণ পরিষেবা কেন্দ্র গড়ে উঠেছে তা গ্রামের জীবনযাত্রার ক্ষেত্রে আমূল পরিবর্তন এনে দিয়েছে। এর মূলে রয়েছে এই পরিষেবা কেন্দ্রগুলির স্বচ্ছ ও দক্ষ পরিষেবা।
প্রধানমন্ত্রী বলেন, সমস্ত রকম দ্বিধা-দ্বন্দ্ব দূর করে কেন্দ্রীয় সরকার এখন বিশেষভাবে জোর দিয়েছে সমাধান ও সমন্বয় প্রচেষ্টার ওপর। বিশ্বের দ্বিতীয় বৃহত্তম মোবাইল ফোন উৎপাদনকারী দেশ হল ভারত। অন্যদিকে, এই নির্মাণ তথা উৎপাদন শিল্পে এক অগ্রণী ভূমিকা পালন করছে উত্তরপ্রদেশ।
প্রধানমন্ত্রীর মতে, পরিকাঠামো প্রকল্পগুলির কাজ সম্পূর্ণ হওয়ার সাথে সাথে ভারতে বাণিজ্যিক কাজকর্ম ক্রমান্বয়ে সহজতর হয়ে উঠবে এবং সার্বিকভাবে ব্যয়ের বোঝা বা মাত্রাও অনেকাংশেই হ্রাস পাবে। ডিজিটাল পদ্ধতিতে লেনদেনে উদ্যোগী হতে তিনি আহ্বান জানান ব্যবসায়ী ও শিল্পোদ্যোগীদের উদ্দেশে।
দেশে বিদ্যুতের যোগান ব্যবস্থাকে আরও উন্নত করে তোলার লক্ষ্যে প্রয়োজনীয় পদক্ষেপ গ্রহণের কথা বলেন শ্রী নরেন্দ্র মোদী। দেশ যে ক্রমশঃ চিরাচরিত জ্বালানি থেকে পরিবেশ-বান্ধব জ্বালানি ব্যবহারের দিকে এগিয়ে চলেছে, একথা স্মরণ করিয়ে দিয়ে তিনি বলেন যে সৌরশক্তি তথা সৌর জ্বালানির একটি বিশেষ কেন্দ্র হয়ে উঠবে উত্তরপ্রদেশ। ভারতে জ্বালানি শক্তির ঘাটতি ২০১৩-১৪ আর্থিক বছরের ৪.২ শতাংশ থেকে বর্তমানে ১ শতাংশেরও নিচে নেমে এসেছে বলে জানান তিনি।
প্রধানমন্ত্রী বলেন, নতুন ভারত গঠনের মূল দিশাই হল জন-অংশীদারিত্বের মাধ্যমে সাধারণ মানুষের আশা-আকাঙ্ক্ষার সঠিক ও বাস্তব রূপায়ণ।
CG/SKD/DM/….
(Visitor Counter : 69
প্রধানমন্ত্রীরদপ্তর
২৭৮ কিলোমিটার হাপোলি-সারলি-হুড়ি সড়ককে পিচে মোড়ানোর কাজে সীমান্ত সড়ক সংগঠনকে প্রশংসা প্রধানমন্ত্রীর
নয়াদিল্লি, ২৩ মার্চ, ২০২৩
স্বাধীনতার পর এই প্রথম অরুণাচল প্রদেশের কুরুং কুমেই জেলার একেবারে প্রত্যন্ত এলাকার সড়কগুলির একটি ২৭৮ কিলোমিটার হাপোলি-সারলি-হুড়ি সড়ককে পিচে মোড়ানোর সীমান্ত সড়ক সংগঠনের কাজের প্রশংসা করেছেন প্রধানমন্ত্রী শ্রী নরেন্দ্র মোদী।
সীমান্ত সড়ক সংগঠনের এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“প্রশংসনীয় কাজ!”
PG/AB/NS
(
প্রধানমন্ত্রীরদপ্তর
পশ্চিমবঙ্গ বিধানসভার বিধায়ক বিষ্ণুপদ রায়-এর প্রয়াণে প্রধানমন্ত্রীর শোক প্রকাশ
নতুন দিল্লি, ২৫ জুলাই, ২০২৩
প্রধানমন্ত্রী শ্রী নরেন্দ্র মোদী পশ্চিমবঙ্গ বিধানসভার বিধায়ক বিষ্ণুপদ রায়-এর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“পশ্চিমবঙ্গ বিধানসভার সদস্য বিষ্ণুপদ রায়-জীর অকালপ্রয়াণে ব্যথিত। তিনি ছিলেন কঠোর পরিশ্রমী এক বিধায়ক, যিনি জনগণের আশা-আকাঙ্ক্ষা পূরণে নিরন্তর প্রয়াস চালিয়ে গিয়েছেন। তিনি @BJP4Bengal কে শক্তিশালী করে তুলতেও উল্লেখযোগ্য প্রচেষ্টা করেছিলেন। তাঁর পরিবার এবং অনুরাগীদের জানাই সমবেদনা। ওঁ শান্তি।”
প্রধানমন্ত্রীরদপ্তর
গোপাল কৃষ্ণ গোখলেকে তাঁর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ৯ মে, ২০২০
প্রধানমন্ত্রী শ্রী নরেন্দ্র মোদী গোপাল কৃষ্ণ গোখলেকে তাঁর জন্মদিনে শ্রদ্ধা জানিয়েছেন।
এক ট্যুইটবার্তায় প্রধানমন্ত্রী বলেছেন, “গোপাল কৃষ্ণ গোখলেকে তাঁর জন্মদিনে স্মরণ করি। প্রাজ্ঞ এই মানুষটি শিক্ষা ও সামাজিক ক্ষমতায়নে অসামান্য অবদান রেখে গেছেন। ভারতের স্বাধীনতা আন্দোলনেও তিনি যোগ্য নেতৃত্ব প্রদান করেছিলেন।“
(CG/CB
সংস্কৃতিমন্ত্রক
সংস্কৃতি মন্ত্রক সুলভ ইন্টারন্যাশনালের সহযোগিতায় “স্বচ্ছতা ও স্বাধীনতা উদযাপনে স্বচ্ছগ্রহ” আয়োজন করেছে
নয়াদিল্লি, ০৬ মার্চ, ২০২২
সংস্কৃতি মন্ত্রক, জলশক্তি মন্ত্রক, আবাসন ও নগরোন্নয়ন মন্ত্রক সুলভ ইন্টারন্যাশনালের সঙ্গে যৌথভাবে আজাদি কা অমৃত মহোৎসব পালনের অঙ্গ হিসাবে নতুন দিল্লিতে ৫ই মার্চ ‘স্বচ্ছগ্রহ’র আয়োজন করে। স্বচ্ছতা, স্বাধীনতা ও সুলভের বিষয়ে জনসচেতনতায গড়ে তুলতে এই অনুষ্ঠানের আয়োজন করা হয়।
পুরো অনুষ্ঠানটি দুটি অধিবেশনে ভাগ করা হয়। সুলভ স্যানিটেশনের প্রতিষ্ঠাতা ডঃ বিন্দেশ্বর পাঠক জানান, দেশ জুড়ে আজাদি কা অমৃত মহোৎসব উদযাপনে আবাসন ও নগরোন্নয়ন মন্ত্রক, জল শক্তি মন্ত্রক এবং সংস্কৃতি মন্ত্রকের সঙ্গে একযোগে কাজ করার সুযোগ অভাবনীয়। তিনি প্রধানমন্ত্রীর আত্মনির্ভর ভারত অভিযানের প্রসঙ্গ উল্লেখ করে বলেন, মহাত্মা গান্ধীর স্বচ্ছ ভারতের ভাবনাকে বাস্তবায়িত করতে সুলভ পরিবার সক্রিয়। তিনি আরও বলেন, প্রধানমন্ত্রী শ্রী নরেন্দ্র মোদী উন্মুক্ত স্থানে শৌচকর্ম বন্ধ করা এবং দেশের প্রতিটি স্কুলে শৌচালয়ের ব্যবস্থা করার জন্য যথেষ্ট উদ্যোগ নিয়েছেন।
অনুষ্ঠানে অমৃত মহোৎসবের উপর একটি চলচ্চিত্র প্রদর্শিত হয়। দ্বিতীয় অধিবেশনের মূল ভাবনা ছিল “এক শাম সুর, তাল অউর স্বচ্ছতাকে নাম”। বিশ্বের একমাত্র সংস্কৃত গানের ব্যান্ড ধ্রুব এই অনুষ্ঠানে অংশগ্রহণ করে। ভারতের নিজস্ব ঐতিহ্য বেদ গান ও স্তোত্র গান তাঁরা সংস্কৃত ভাষায় উপস্থাপিত করেন। পন্ডিতা অনুরাধা পাল এবং ‘সুফরে’ মিউজিক গ্রুপ দেশের নানা অংশের পল্লীগীতি, সুফি, কাওয়ালি, হিন্দুস্থানী ও কর্ণাটকী শাস্ত্রীয় সঙ্গীত অনুষ্ঠানে উপস্থাপিত করে।
CG/CB/SB
(Visitor Counter : 81
প্রধানমন্ত্রীরদপ্তর
আপৎকালীন পরিস্থিতি তহবিলে নাগরিকদের মুক্ত হস্তে দান করার আবেদন জানালেন প্রধানমন্ত্রী
নয়াদিল্লি, ২৮ মার্চ, ২০২০
কোভিড-১৯ মহামারী সমগ্র বিশ্বকে গ্রাস করেছে। সেই সঙ্গে, বিশ্ব জুড়ে লক্ষ লক্ষ মানুষের স্বাস্থ্য ও আর্থিক নিরাপত্তায় গুরুতর চ্যালেঞ্জ ছুঁড়ে দিয়েছে। ভারতেও করোনা ভাইরাস সংক্রমণ উদ্বেগজনক পরিস্থিতি সৃষ্টি করেছে। এর ফলে, স্বাস্থ্য ও আর্থিক ক্ষেত্রে গুরুতর সমস্যার সৃষ্টি হয়েছে। আপৎকালীন এই পরিস্থিতিতে সরকারকে সবরকম সহায়তার জন্য প্রধানমন্ত্রীর কার্যালয় নিয়মিতভাবে দান করার স্বতঃস্ফূর্ত আবেদন আসছে।
প্রাকৃতিক হোক বা অন্য কিছু - যে কোনও ধরনের বিপর্যয়জনিত পরিস্থিতি ক্ষতিগ্রস্তদের দুঃখ-দুর্দশা দূর করার ক্ষেত্রে দ্রুত ও সমবেত পদক্ষেপ গ্রহণের প্রয়োজনীয়তা দেখা দেয়। তাই, পরিকাঠামো ও দক্ষতার ক্ষেত্রে বিপর্যয়জনিত পরিস্থিতির প্রভাব হ্রাস বা নিয়ন্ত্রণ করা অত্যন্ত জরুরি। এ ধরনের পরিস্থিতি মোকাবিলায় প্রয়োজন দ্রুত আপৎকালীন পদক্ষেপ গ্রহণের জন্য দক্ষতা বৃদ্ধি এবং সামাজিক স্তরে সংযম বজায় রাখা। এমনকি, নতুন প্রযুক্তির ব্যবহার এবং আগাম গবেষণালব্ধ জ্ঞান বিপর্যয়জনিত যে কোনও ধরনের দুর্ঘটনার ক্ষেত্রে উপযুক্ত পদক্ষেপ গ্রহণে অত্যন্ত গুরুত্বপূর্ণ হাতিয়ার।
যে কোনও ধরনের আপৎকালীন বা বিপর্যয়জনিত পরিস্থিতির মোকাবিলার কথা বিবেচনায় রেখে জাতীয় স্তরে একটি পৃথক তহবিল গড়ে তোলা অত্যন্ত প্রয়োজনীয়। কোভিড-১৯ মহামারীর প্রেক্ষিতে উদ্ভূত চ্যালেঞ্জ মোকাবিলায় ক্ষতিগ্রস্তদের ত্রাণ সহায়তা প্রদানে প্রধানমন্ত্রীর নামে নাগরিক সহায়তা ও ত্রাণ তহবিল গঠন করা হয়েছে। আপৎকালীন পরিস্থিতিতে সাহায্য দেওয়াই এই তহবিল গঠনের প্রধান উদ্দেশ্য। এই তহবিল সংক্রান্ত ট্রাস্টের চেয়ারম্যান স্বয়ং প্রধানমন্ত্রী এবং সদস্যরা হলেন প্রতিরক্ষা মন্ত্রী, স্বরাষ্ট্র মন্ত্রী ও অর্থমন্ত্রী।
প্রধানমন্ত্রী শ্রী নরেন্দ্র মোদী সর্বদাই বিশ্বাস করেন, যে কোনও ধরনের সমস্যা নিরসনের ক্ষেত্রে জনগণের অংশগ্রহণ সবচেয়ে কার্যকরি উপায়। সেদিক থেকে সদ্য গঠিত ‘পিএম কেয়ারস্’ তহবিল আরও একটি উজ্জ্বল দৃষ্টান্ত। এই তহবিলে স্বল্প পরিমাণেও অর্থ সহায়তা দেওয়া যাবে। যার ফলে, বহু সংখ্যক মানুষ অবদান রাখতে পারবেন।
সাধারণ মানুষ এবং সংগঠনগুলি pmindia.gov.in ওয়েবসাইটে গিয়ে নিম্নলিখিত বিষয়গুলি অনুসরণ করে ‘পিএম কেয়ারস্’ তহবিলে দান করতে পারবেন :
তহবিল অ্যাকাউন্টের নাম : পিএম কেয়ারস্
Name of the Account : PM CARES
Account Number : 2121PM20202
IFSC Code : SBIN0000691
SWIFT Code : SBININBB104
Name of Bank & Branch : State Bank of India, New Delhi Main Branch
UPI ID : pmcares@sbi
pmindia.gov.in ওয়েবসাইটে নিম্নলিখিত পদ্ধতি অনুসরণ করে অর্থ দান করা যাবে –
১) ডেবিট কার্ড ও ক্রেডিট কার্ড
২) ইন্টারনেট ব্যাঙ্কিং
৩) ইউপিআই ।
৪) আরটিজিএ/এনইএফটি
এই তহবিলে যাবতীয় অনুদান আয়কর আইনের ৮০  ধারার আওতায় করমুক্ত বলে বিবেচিত হবে।
CG/BD/SB
(Visitor Counter : 601
অর্থমন্ত্রক
বৈদ্যুতিন পদ্ধতিতে ফেসলেস অ্যাসেসমেন্ট প্রসিডিং ব্যবস্থায় জমা দেওয়া নথিপত্রের যাচাই প্রক্রিয়া আরও সহজ ও সরল করতে সিবিডিটি ১৯৬২-র আয়কর আইন সংশোধন করেছে
নতুন দিল্লি, ৭ সেপ্টেম্বর, ২০২১
ফেসলেস অ্যাসেসমেন্ট প্রোসিডিং বা স্বয়ংক্রিয় কর মূল্যায়ণ ব্যবস্থায় বৈদ্যুতিন পদ্ধতিতে জমা করা নথিপত্রের যাচাই প্রক্রিয়া আরও সহজ ও সরল করতে সরকার গতকাল  এক বিজ্ঞপ্তি জারি করে ১৯৬২-র আয়কর আইন  সংশোধন করেছে। সংশোধিত আইনে আয়কর দপ্তরের পোর্টালে করদাতার নিবন্ধীকৃত অ্যাকাউন্টের মাধ্যমে বৈদ্যুতিন উপায়ে জমা করা নথিপত্র ইলেক্ট্রনিক ভেরিফিকেশন কোড বা বৈদ্যুতিন পদ্ধতিতে প্রমাণ করার পদ্ধতির মাধ্যমে সংশ্লিষ্ট করদাতা যাচাই করে দেখেছেন বলে গণ্য হবে। সেহেতু একজন ব্যক্তি যখন আয়কর দপ্তরের সুনির্দিষ্ট পোর্টালে নিবন্ধিকৃত অ্যাকাউন্টে লগ-ইন করে বৈদ্যুতিন পদ্ধতিতে নথিপত্র জমা দেবেন, তখন তা আয়কর আইনের 144B ধারা অনুযায়ী ইলেক্ট্রনিক ভেরিফিকেশন কোড মারফৎ যাবতীয় রেকর্ড যাচাই করা হয়েছে বলে বিবেচ্য হবে।
অবশ্য, আইনের বর্তমান 144B ধারার আওতায় ইলেক্ট্রনিক ভেরিফিকেশন কোড মারফৎ নথিপত্র যাচাই করার সহজ এই পদ্ধতির সুবিধা নির্দিষ্ট কিছু ক্ষেত্রে  পাওয়া যাবে না। এজন্য বৈদ্যুতিন পদ্ধতিতে জমা করা নথিপত্র যাচাই করে দেখার জন্য ডিজিটাল সিগনেচারের প্রয়োজন হবে। এই সমস্ত ক্ষেত্রে ইলেক্ট্রনিক ভেরিফিকেশন কোড মারফৎ নথিপত্র যাচাইয়ের সরলিকরণ প্রক্রিয়ার সুবিধা দিতে সিদ্ধান্ত হয়েছে যে, সরলিকরণ প্রক্রিয়ার এই সুবিধা কোম্পানী, ট্যাক্স অডিট কেসের ক্ষেত্রেও দেওয়া হবে। সেই অনুসারে, আয়কর দপ্তরের পোর্টালে নিবন্ধিকৃত অ্যাকাউন্টের মাধ্যমে বৈদ্যুতিন পদ্ধতিতে জমা করা রেকর্ডের ক্ষেত্রে যে সমস্ত ব্যক্তির ডিজিটাল সিগনেচারের প্রয়োজন, সে ক্ষেত্রে ইতিমধ্যেই জমা করা নথিপত্র যাচাই হয়েছে বলে বিবেচ্য হবে। এসম্পর্কিত আইনে যথা সময়ে সংশোধনের প্রস্তাব করা হবে।
CG/BD/AS/
(Visitor Counter : 156
ইস্পাতমন্ত্রক
অধিকতর দক্ষতা, বিকেন্দ্রীকরণের লক্ষ্যে সেল  বোর্ডের পুনর্গঠনের অনুমোদন কেন্দ্রীয় মন্ত্রিসভার নিয়োগ কমিটির 
নয়াদিল্লী, ২৫ সেপ্টেম্বর, ২০২০
কেন্দ্রীয় মন্ত্রিসভার নিয়োগ কমিটি স্টিল অথরিটি অফ ইন্ডিয়া লিমিটেড  পর্ষদের পুনর্গঠনের অনুমোদন দিয়েছে। সেলের চার মুখ্য কার্যকরী অধিকর্তার পদকে কার্যনির্বাহী পরিচালক পর্যায়ে উন্নীত করা হয়েছে। এই কার্যনির্বাহী পরিচালক পদের মধ্যে তিনজন বোকারো, রাউরকেল্লা, ভিলাইয়ের দায়িত্বে থাকবেন আর একজন যৌথভাবে বার্ণপুর ও দূর্গাপুর ইস্পাত প্ল্যাটের দায়িত্বভার সামলাবেন।
সেল পর্ষদের পুনর্গঠনে মেটিরিয়াল ও লজিস্টিক অধিকর্তা, প্রকল্প এবং বাণিজ্য পরিচালন অধিকর্তার সঙ্গে প্রযুক্তি অধিকর্তা পদ একত্রিত করে নতুন প্রযুক্তি,প্রকল্প এবং র-মেটিরিয়াল পদের অধিকর্তার পদ তৈরি করা হয়েছে।
এর পাশাপাশি সেল অধিকর্তা পর্ষদের পুনর্গঠনের ফলে ২০১৩ সালের কোম্পানী আইন অনুযায়ী এখন থেকে এই পর্ষদ গঠিত হবে চেয়ারম্যান, অর্থ-অধিকর্তা,বাণিজ্য-অধিকর্তা, প্রযুক্তি, প্রকল্প ও র-মেটিরিয়াল অধিকর্তা, কর্মীবর্গ অধিকর্তা, সুসংহত ইস্পাত প্ল্যান্ট -র দায়িত্বপ্রাপ্ত অধিকর্তা'কে নিয়ে। ডিপার্টমেন্ট অফ পাবলিক এন্টারপ্রাইসেস নীতি অনুযায়ী সরকারের মনোনিত দু-জন সদস্যও থাকবেন এই পর্ষদে।
পর্ষদের এই রদবদলে স্টিল অথরিটি অফ ইন্ডিয়া লিমিটেড কে বিকেন্দ্রীকরণে বিশেষভাবে সাহায্য করবে । দায়িত্বে থাকা এই পরিচালকদের নিয়োগ করা হবে কেন্দ্রীয় মন্ত্রিসভার নিয়োগ কমিটির দ্বারা। কেন্দ্রীয় কর্পোরেট প্রশাসনিক পরিকাঠামোয় তারা মূল্যবান মতামত দিতে পারবেন। ব্রাউন ফিল্ড/গ্রিন ফিল্ড সম্প্রসারণের মাধ্যমে ৫০ মিলিয়ন টন ইস্পাত উৎপাদনের সাফল্য অর্জন করেছে সেল। ২০৩০-৩১ সালের মধ্যে দেশে ৩০০ মিলিয়ন টন ইস্পাত উৎপাদনের লক্ষ্যমাত্রা নেওয়া হয়েছে। এরজন্য ২০১৭ সালে জাতীয় ইস্পাত নীতি কার্যকর করা হয়েছে। বিশ্বের বর্তমান সংকটময় পরিস্থিতিতে এই পদক্ষেপ ভারতীয় ইস্পাত ক্ষেত্রকে আরও কার্যকরী করে তুলবে বলে মনে করা হচ্ছে।
(CG/SS/NS
বিজ্ঞানওপ্রযুক্তিমন্ত্রক
যক্ষা ও চিকুনগুনিয়া প্রতিরোধী ফ্লেভোনয়েডের গঠনের রহস্য উদ্ধারের ফলে কৃত্রিম ভাবে এটি তৈরি করা গেছে
নয়াদিল্লী, ২০ আগস্ট, ২০২০
রুগোসাফ্লেভোনয়েড, পোডোকারফ্লেভোন এবং আইসোফ্লেভোনের মতো ফ্লেভোনয়েড যৌগ গাছপালায় পাওয়া যায়। যক্ষা ও চিকুনগুনিয়ার মতো অসুখ এই ফ্লেভোনয়েড প্রতিহত করে। প্রথমবারের মতো বিজ্ঞানীরা এই যৌগটি পরীক্ষাগারে কৃত্রিমভাবে তৈরি করতে সমর্থ হয়েছেন। এরফলে ঔষুধী গাছের ওপর ফ্লেভোনয়েডের জন্য নির্ভর করতে হবেনা। সারা বছর ধরে এটি পাওয়া যাবে। কেন্দ্রীয় বিজ্ঞান ও প্রযুক্তি দপ্তরের স্বশাসিত সংস্থা আঘারকার রিসার্চ ইন্সটিটিউটের একদল গবেষক এই কাজে সাফল্য পেয়েছেন। প্রাথমিকভাবে দেখা গেছে কোভিড-১৯এর চিকিৎসার জন্য ফ্লেভোনয়েড কার্যকর। আঘারকার রিসার্চ ইন্সটিটিউটের ডঃ প্রতিভা শ্রীবাস্তবের নেতৃত্বে গবেষকরা রুগোসাফ্লেভোনয়েড, পোডোকারফ্লেভোন এবং আইসোফ্লেভোন থেকে কৃত্রিমভাবে এই ফ্লেভোনয়েড নিষ্কাশন করতে পেরেছেন। ডঃ শ্রীবাস্তব জানিয়েছেন সাধারণভাবে টমেটো, পেঁয়াজ, লেটুস, আঙুর, আপেল, স্ট্রবেরি সহ বিভিন্ন শাকসব্জীতে ফ্লেভোনয়েড থাকে। ফ্লেভোনয়েড সমৃদ্ধ খাবার হৃদযন্ত্র, যকৃৎ, বৃক্ক, মস্তিষ্ক সহ শরীরের বিভিন্ন গুরুত্বপূর্ণ অংশে দেখা দেওয়া নানা অসুখ প্রতিহত করে। যেহেতু ফ্লেভোনয়েড রোগ প্রতিরোধ ক্ষমতা বাড়ায়, সে কারণে কোভিড-১৯ মহামারীর সময়ে এই উপাদানটি যথেষ্ট গুরুত্বপূর্ণ। আর তাই এর চাহিদা ক্রমশ বাড়ছে। এই পরিস্থিতিতে বিজ্ঞানীরা এটি গবেষণাগারে কৃত্রিমভাবে তৈরি করায় সকলের মধ্যে যথেষ্ট উৎসাহের সঞ্চার হয়েছে।
(CG/CB/NS